Perancis dados nagara kanthi cacahing komune ingkang paling kathah ing Éropah. Kanggé tuladha, Jerman ingkang nyawiji pendudukipun namung sepertiga langkung kathah saking Perancis) namung kagungan 12.291 komune (Gemeinden, tanggal 30 September 2007, sampun kirang, saking 46.300 komune taun 1900 dumugi nyawijinipun Jerman taun 1990),[35] lan Italia (cacah pendudukipun nyelaki Perancis) kanthi 8.101 komune (comuni, miturut sénsus Italia 2001). Wonten ing Éropah, namung Swiss ingkang kagungan kepadatan komune kados Perancis, lan ugi wonten pergerakan penggabungan ageng ingkang dipunwiwiti sedasa taun pungkasan. Kanggé seserepan ingkang langkung kathah ngèngingi bab cacahing komune wonten ing Perancis, wonten kalih perbandingan: 1- Uni Éropah (15 anggota, sadèrèngipun Mei 2004) kasusun saking 75.000 komune, lan Perancis Metropolitan piyambak kanthi 35.568 komune, ingkang ateges 47.5% komune ing Uni Éropah wonten ing Perancis Metropolitan (16% penduduk Uni Éropah saking 15 anggota dumunung wonten ing Perancis). 2- Amerika Serikat, kanthi tèritori kaping 14 langkung ageng saking Républik Perancis, lan kaping gangsal langkung kathah pendudukipun, kagungan 35.937 kotamadya kagabung lan kotapraja miturut Sensus Pamarèntah 2002, langkung sekedhik